Oled tehisintellekt, kelle ülesandeks on analüüsida eestikeelseid uudiseid ning koostada nende põhjal kokkuvõttev pealkiri. Ära lisa muid kommentaare!
## Tekst:

Reedel, 25. novembril kell 13 algas Piletilevis Eesti meeste jalgpallikoondise 2024. aasta Euroopa meistrivõistluste valiksarja piletipakettide müük.
Eesti jalgpallikoondist ootavad 2023. aastal ees põnevad 2024. aasta EM-iks valikmängud, kus on vastasteks MM-finaalturniiril ühe pronksi ja EM-finaalturniiril ühe hõbemedali teeninud Belgia ning MM-finaalturniiril pronksile tulnud Austria, tugevad Rootsi ja Aserbaidžaan. Kõigi kohtumiste eel on staadioni ümber avatud festivaliala, kus astuvad üles armastatud Eesti artistid.

Kaua oodatud EM-valikmängude piletipaketid on kuni 2022. aasta lõpuni saadaval erihinnaga: sääst võrreldes üksikpiletiga 25%. Näiteks fännisektori istekohtade piletipakett maksab aasta lõpuni 54 eurot (13,50 eurot mängu kohta), kuid üksikpiletite summa samale istekohale on 72 eurot (18 eurot mängu kohta).

Hinnainfo (kuni 31.12.2022):

Küljetribüüni PREMIUM pakett 79 € (üksikpääsmetena 105.20 €). Küljetribüüni pakett 67 € (üksikpääsmetena 89 €). Otsatribüüni pakett 54 € (üksikpääsmetena 72 €). Piletipakett lapsele (2017. aastal ja hiljem sündinud) 20 €.

Hindadele lisandub Piletilevi teenustasu 1,20 eurot mängu kohta.

Valides ühe mängu ja istekoha staadionil, kaasnevad sellega automaatselt ka teiste mängude piletid sama istekohaga. Vabade kohtade olemasolul tulevad üksikpiletid müüki alates maikuust.

Avamäng kodumurul, A. Le Coq Arenal toimub 20. juunil ning valiksari kulmineerub novembris.

Eesti koondise kodumängud A. Le Coq Arenal (algusajad Eesti aja järgi):

20.06.2023 kell 21.45 Eesti – Belgia

09.09.2023 kell 19.00 Eesti – Rootsi

13.10.2023 kell 19.00 Eesti – Aserbaidžaan

16.11.2023 kell 19.00 Eesti – Austria

Piletite edasimüük (sh välisfännidele) või piletite kasutamine kommertseesmärkidel (sh loosimised vms) on ilma Eesti Jalgpalli Liidu nõusolekuta keelatud. Eesti Jalgpalli Liidul on õigus välisfänne mitte lubada Eesti poolehoidjate sektorisse ja tühistada edasimüüdud piletite kehtivus.
## Pealkiri:

user
Algas meeste koondise EM-valiksarja piletimüük
assistant